REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/513-13

23. decembar 2013. godine

B e o g r a d

Z A P I S N I K

63. SEDNICE ODBORA ZA FINANSIJE, REPUBLIČKI BUDžET I KONTROLU

TROŠENjA JAVNIH SREDSTAVA ODRŽANE 23. DECEMBRA 2013. GODINE

 Sednica je počela u 9,25 časova.

 Sednicom je predsedavala Vesna Kovač, predsednik Odbora.

 Sednici su prisustvovali članovi Odbora: Zoran Antić, Veroljub Arsić, Dušica Nikolić, Radmila Kostića, Zoltan Pek, Dragan Tomić i Momo Čolaković,

 Sednici je prisustvovao zamenik odsutnog člana Odbora Dejan Radenković (zamenik Zorana Kasalovića).

 Sednici nisu prisustvovali članovi Odbora: Vojislav Vujić, Žika Gojković, Božidar Đelić, Aleksandar Senić, Milorada Mijatovića, Bojan Đurić, dr Milorad Mijatović, Radojko Obradović i Đorđe Stojšić (niti njihovi zamenici).

Sednici je prisustvovao iz Ministarstva finansija Dejan Hadžić, viši savetnik.

 Na predlog predsednika, Odbor je jednoglasno utvrdio sledeći

D n e v n i r e d

1. Predlog zakona o izmeni i dopuni Zakona o osiguranju, u načelu, koji je podnela Vlada (broj 400-4829/13, od 18. decembra 2013. godine);

 2. R a z n o

Prva tačka dnevnog reda: **Razmatranje Predlog zakona o izmeni i dopuni Zakona o osiguranju, u načelu**

U uvodnom izlaganju predstavnik Ministarstva finansija Dejan Hadžić, istakao je da se predloženom dopunom Zakona društvu za osiguranje daje mogućnost da celokupan rizik osiguranja imovine od elementarnih nepogoda i drugih opasnosti i prirodnih nepogoda (grada, mraza, zemljotresa, poplave i suše), kao i osiguranja finansijskih gubitaka zbog lošeg vremena, neposredno reosigura u inostranstvu.

 Imajući u vidu da je Republika Srbija učesnica Projekta regionalnog osiguranja od prirodnih katastrofa za Jugoistočnu Evropu i Kavkaz, program reosiguranja katastrofalnih rizika i rizika od elementarnih nepogoda, koji je inicirala Svetska banka, a u cilju realizovanja navedenog projekta osnovana je i reosiguravajuća kompanija Evropa Re (Europa Reinsurance Facility Ldt), neophodno je stvaranje regulatornih aktivnosti koje će stvoriti povoljno regulatorno okruženje tj. dati mogućnost direktnog reosiguranja kod stranog osiguravača rizika prirodnih katastrofa i vremenskih nepogoda.

Istovremeno predloženom izmenom Zakona produžava se rok do 31. decembra 2014. godine društvima za osiguranje, koja su osnovana pre stupanja na snagu Zakona o osiguranju, da do tog roka izvrše razdvajanje poslova životnih od poslova neživotnih osiguranja i da dokaze o razgraničenju u tom roku podnesu Narodnoj banci Srbije.

Odbor je jednoglasno usvojio Predlog zakona o izmeni i dopuni Zakona o osiguranju, u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

Druga tačka dnevnog reda: **R a z n o**

Pod tačkom Razno:

- Predsednica Odbora je upoznala prisutne da je zbog obaveze planiranja sredstava UNDP a za podršu radnim telima NS u 2014. godini, potrebno da se Odbor izjasni koliko sednica, van sedišta, i javnih slušanja planira da održi u 2014. godini. Predlog predsednice Odbora da se u 2014. godini održe 2 sednice van sedišta i 2 javna slušanja Odbor je jednoglasno prihvatio.

 - Predsednica Odbora je upoznala prisutne da je Narodna skupština u saradnji sa Parlamentom Grčke ove godine započela realizaciju „Projekta Jačanje kapaciteta Narodne skupštine Republike Srbije u procesu evropskih integracija“. Cilj Projekta je unapređenje saradnje Vlade i Narodne skupštine, u okviru četvrte komponente. S tim u vezi planirano je studijsko putovanje u Švedsku, u periodu od 3.-7. februara 2014. godine i potrebno je da Odbor odredi svog predstavnika za ovo studijsko putovanje. Predlog člana Odbora Mome Čolakovića, da na studijsko putovanje od 3.-7. februara 2014. godine u Švedsku putuje Dejan Radenković Odbor je jednoglasno usvojio.

 Na sednici Odbora vođen je tonski zapis.

 Sednica Odbora je zaključena u 9,40 časova.

 SEKRETAR ODBORA PREDSEDNIK ODBORA

 Milena Sandić Vesna Kovač